
Изх. № 61-00-7/14.01.2026 г.
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: План–сметка за разходите за извършване на дейностите по предоставяне на услуги по чл. 62 от Закона за местни данъци и такси за 2026 г.
УВАЖАЕМА ГОСПОЖО КРЪСТЕВА,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С настоящата докладна записка, предлагам за приемане проект на План–сметка за разходите за извършване на дейностите по предоставяне на услуги по чл. 62 от Закона за местни данъци и такси за 2026 г. 
В изпълнение на разпоредбите на чл. 66 от Закона за местните данъци и такси е изготвена План-сметка включваща необходимите разходи за:
· събиране и   транспортиране  на битови отпадъци до съоръжения и инсталации за тяхното третиране; 

· третиране на битовите отпадъци в съоръжения и инсталации;

· почистване на уличните платна, площадите, алеите, парковите и другите територии от населените места, предназначени за обществено ползване. 
План-сметката е разработена на база реално прогнозирани количества отпадъци, утвърдени цени на услуги и нормативно определени отчисления по Закона за управление на отпадъците.

Съгласно §16, ал.1 от ПЗР на ЗИД на ЗМДТ (ДВ, бр.81 от 2024г.), срокът за одобряване на план-сметка за 2026 г. за всяка от услугите по чл. 62 е до 31 януари 2026 г.
Планираните разходи за предоставяне на услугите по чл. 62 от ЗМДТ в проект на План-сметката, са в размер на 628 060,00 евро, за които е предвидено финансиране от планираните приходи за 2026 г., по видове източници:
· Приходи от такса битови отпадъци - прогноза 2026 г. – 358 096 евро;
· Други общински приходи от бюджета, различни от приходите от такса битови отпадъци –  269 964 евро.

Разпределение на средствата по дейности в разходната част на План-сметката (Прил. № 1), в размер на 628 060,00 евро, са както следва:
1. За събиране и   транспортиране  на битови отпадъци до съоръжения и инсталации за тяхното третиране – 191 993,00 евро в т.ч:
Планираните разходи представляват 30,58 % от общите разходи и включват:
· Придобиване на съдове за събиране на битови – 11  190,00 евро;
· Поддържане на съдове за събиране на битови отпадъци – 515,00 евро;
· Поддържане на превозни средства  за транспортиране на битови отпадъци – 9 928,00 евро;
· Събиране на битови отпадъци, включително разделно – 124 783,00 евро;
· Транспортиране на битови отпадъци – 40 961,00 евро;
· Осигуряване на информация за обществеността за събирането, включително разделното и транспортирането на битовите отпадъци – 1 024,00 евро;
· Контрол на дейностите, свързани с образуване, събиране, съхраняване и транспортиране на битовите отпадъци – 819,00 евро;
· Данъци, такси и застраховки на превозни средства – 2 773,00 евро.
2. За третиране на битовите отпадъци в съоръжения и инсталации -  325 869,00 евро в т.ч:
Планираните разходи представляват 51,87 % от общите разходи и включват:
· Третиране (обезвреждане и оползотворяване) на битови отпадъци – 247 489,00 евро;
· Поддържане и експлоатация на депа за битови отпадъци, както и на съоръжения и инсталации за третиране на битовите отпадъци – 23 009,00 евро;
· Обезпечения по чл. 60 от Закона за управление на отпадъците – 3 155,00 евро;
· Отчисления по чл.64 от Закона за управление на отпадъците – 52 216,00 евро;
3. Поддържане на чистотата на териториите за обществено ползване в населените места и селищните образувания в общината  - 110 198,00 евро  в т.ч.:
Планираните разходи представляват 17,55 % от общите разходи и включват:
· Почистване на битови отпадъци на териториите за обществено ползване в населените места и селищните образувания в общината – 87 747,00 евро;

· Ползване на превозни средства  за събиране и транспортиране на битовите отпадъци от териториите за обществено ползване, техника за механизирано почистване, както и друга техника за поддържане на чистотата на териториите за обществено ползване  - 13 548,00  евро;
· Поддържане на превозни средства за събиране и транспортиране на битовите отпадъци от териториите за обществено ползване, техника за механизирано почистване, както и друга техника за поддържане на чистотата на териториите за обществено ползване – 7 060,00 евро;
· Контрол на дейностите, свързани с предотвратяване изхвърлянето на битови отпадъци на неразрешени за това места – 770,00 евро;
· Данъци, такси и застраховки на техника за събиране и транспортиране на битовите отпадъци от териториите за обществено ползване, техника за механизирано почистване, както и друга техника за поддържане на чистотата на териториите за обществено ползване – 1 073,00 евро.
В разработеният проект на  План – сметката за 2026 г. (Прил. № 2) по населени места, предвидените разходи са разпределени, в зависимост от прогнозното годишно количество битови отпадъци за 2026 г. (2 150 тона), определено за всяко населено място, съгласно данните от кантарни бележки за количеството отпадъци предадени за предварително третиране, компостиране и депониране до края на годината. Отразено е и финансирането на тези разходи от планираните приходи за 2026 г., по видове източници.
На 19.12.2025 г., на официалната интернет страница на Община Златоград е публикувано уведомление на основание чл.66 от АПК за откриване производство по издаване на общ административен акт, относно одобряване на план-сметка за разходите по събиране и транспортиране на битовите отпадъци до съоръжения и инсталации; третиране на битовите отпадъци в съоръжения и инсталации и поддържане на чистотата на териториите за обществено ползване, в населените места и селищните образувания в Община Златоград. Едномесечният срок за общественото обсъждане изтича на 20.01.2026 г.
В предвид горното, предлагам следния проект на
РЕШЕНИЕ

На основание чл.8, ал.1, т.1, чл.66, ал.3, т.2 от Закона за местните данъци и такси, §16, ал.1 от ПЗР към ЗИД на ЗМДТ (ДВ, бр.81 от 2024г.), чл. 16, ал.2 от Наредба № 8 на Общински съвет  Златоград, за определянето и администрирането на местните такси и цени на права и услуги на територията на Община Златоград,  чл.21, ал.1, т.7 и ал.2 от ЗМСМА, Общински съвет Златоград,
РЕШИ
1. Одобрява План-сметка на разходите за дейностите  по събиране и   транспортиране  на битови отпадъци до съоръжения и инсталации за тяхното третиране, третиране на битовите отпадъци в съоръжения и инсталации и поддържане чистотата на териториите за обществено ползване в населените места и селищните образувания в Община Златоград за 2026 г., в размер на 628 060,00 евро, в т.ч. 358 096,00 евро финансирани от такса битови отпадъци, и 269 964,00 евро финансирани от други общински приходи от бюджета, съгласно Приложение №1 и Приложение №2, неразделни части от настоящото решение.
Приложения: 

Приложение № 1 – Проект на План – сметка 2026 г., по дейности;

Приложение № 2 – Проект на План – сметка 2026 г., по населени места.

                В Общинска администрация Златоград функционира  Система за  управление на качеството и                                                           информационната сигурност, в съответствие с изискванията на стандартите ISO 9001:2008 и ISO 27001:2005. 

